Z A P I S N I K

Sa 17. sjednice Općinskog vijeća Općine Starigrad održane dana 22. prosinca 2023. godine s početkom u 10:00 sati u vijećnici Općine Starigrad.

Prisutni vijećnici/ce: Marko Marasović, Marijan Čavić, Višeslav Jure Dokoza, Dragan Bucić, Višnja Vukić, Jole Petričević

Odsutni vijećnici/ce: Marina Vukić, Ana Marija Krapić i Maja Milovac

Ostali prisustvovali: načelnik Marin Čavić, pročelnica Marina Milovac i voditeljice odsjeka Anita Milovac kao zapisničar

Utvrđivanje kvoruma: predsjednik je otvorio 17. sjednicu, konstatira da je na sjednici prisutno 6 od 9 vijećnika. Uz poziv je dostavljen prijedlog dnevnog reda. Vijećnik Višeslav Jure Dokoza podnio je prijedlog za dopunu Dnevnog reda – imenovanje društvenog doma Vila Velebita i zahtjev za odobrenje prostora za potrebe radija i tv Vila Velebita. Predsjednik daje prijedlog za dopunu Dnevnog reda na glasovanje – 1 glas Za i 5 glasova Protiv. Predsjednik daje prijedlog Dnevnog reda na raspravu i glasovanje, te je usvojen većinom glasova – 5 Za i 1 Suzdržan – Višeslav Jure Dokoza

Za sjednicu je utvrđen slijedeći:

DNEVNI RED

1. Usvajanje Zapisnika sa 16. sjednice Općinskog vijeća Općine Starigrad
2. Aktualno
3. Odluka o prihvaćanju ostavke člana Uprave/direktora trgovačkog društva Argyruntum d.o.o.
4. Odluka o imenovanju člana Uprave trgovačkog društva Argyruntum d.o.o.
5. Analiza stanja sustava civilne zaštite na području Općine Starigrad za 2023. godinu
6. Godišnji plan razvoja sustava civilne zaštite na području Općine Starigrad za 2024. godinu
7. Smjernice za organizaciju i razvoj sustava civilne zaštite na području Općine Starigrad za razdoblje od 2024. do 2027. godine
8. Plan djelovanja u području prirodnih nepogoda Općine Starigrad za 2024. godinu
9. Odluka o lokaciji za izgradnju vatrogasnog doma
10. Odluka o zahtjevima RH za mirnim rješenjem spora
11. Zamolbe

**Ad.1). Usvajanje zapisnika sa 16. sjednice Općinskog vijeća Općine Starigrad**

Predsjednik navodi da je u Zapisniku pod točkom Zamolbe – Ante Barić nije navedeno da je suzdržan vijećnik Višeslav Jure Dokoza te je to potrebno ispraviti. Zapisnik sa prethodne sjednice stavljen je na primjedbe, te je potvrđen većinom glasova – 5 glasova Za, 1 Protiv – Višeslav Jure Dokoza.

**Ad.2). Aktualno**

Načelnik Marin Čavić daje izvješće o aktualnostima od zadnje sjednice: odvijaju se radovi na Središnjem obalnom pojasu, radovi na asfaltiranju ulica su pri kraju kao i radovi na interpretacijskom centru mora. U tijeku su aktivnosti vezane za božićne blagdane. Vijećnik Višeslav Jure Dokoza postavlja pitanje vezano za Odbor za imenovanje ulica i trgova i podnesene zahtjeve, zašto se odbor nije sastao već dvije i pol godine? Predsjednik daje odgovor vijećniku vezano za podnesene zahtjeve. Jole Petričević postavlja pitanje vezano za kućicu u Brđanima koja je dana na korištenje HGSS. Načelnik daje odgovor vijećniku.

U 10:15 sati pristigla je vijećnica Maja Milovac te je trenutno prisutno 7 od 9 vijećnika.

Višeslav Jure Dokoza: replika na odgovor predsjednika Općinskog vijeća. Dragan Bucić postavlja pitanje vezano za gradnju Središnjeg obalnog pojasa, tko financira projekt. Načelnik odgovara na pitanje vijećnika. Višeslav Jure Dokoza: replika na pitanje vijećnika Dragana Bucića, gradnju je inicirao Role Dokoza. Načelnik: projekt se zove uređenje Središnjeg obalnog pojasa, Urbanistički plan je izrađen 2013. godine, a građevinska dozvola je izdana 2016. godine. U 10:19 sati zatvara se točka dnevnog reda.

**Ad.3). Odluka o prihvaćanju ostavke člana Uprave/direktora trgovačkog društva Argyruntum d.o.o**

Zaprimljena je ostavka direktora t.d. Argyruntum d.o.o. Maria Zubčića sa 31. prosinca 2023. Predlaže se prihvaćanje ostavke.

Općinsko vijeće Općine Starigrad, jednoglasno je – 7 glasova Za, donijelo

**Odluku**

o prihvaćanju ostavke člana Uprave/direktora trgovačkog društva Argyruntum d.o.o.

*Odluka čini sastavni dio Zapisnika.*

**Ad.4). Odluka o imenovanju člana Uprave trgovačkog društva Argyruntum d.o.o**.

Predsjednik daje uvodno obrazloženje te daje prijedlog odluke na raspravu i glasovanje.

Općinsko vijeće Općine Starigrad, većinom glasova – 5 glasova Za i 1 Suzdržan – Maja Milovac i 1 Protiv Višeslav Jure Dokoza, donijelo je

**Odluku**

o imenovanju člana Uprave trgovačkog društva Argyruntum d.o.o.

Odlukom se imenuje Marija Ramić na mjesto člana Uprave/direktora trgovačkog društva Argyruntum d.o.o., na mandat u trajanju od 4 godine, a počinje teći od 01. siječnja 2024. g.

*Odluka čini sastavni dio Zapisnika.*

*U raspravi je sudjelovao: Jole Petričević*

**Ad.5). Analiza stanja sustava civilne zaštite na području Općine Starigrad za 2023. godinu**

Uvodno izlaganje podnio je načelnik, točka dnevnog reda daje se na raspravu i glasovanje.

Općinsko vijeće Općine Starigrad, većinom glasova bez rasprave – 6 glasova Za i 1 Suzdržan – Višeslav Jure Dokoza, donijelo je

**Zaključak**

o prihvaćanju Analize stanja sustava civilne zaštite na području Općine Starigrad za 2023. godine.

*Zaključak čini sastavni dio Zapisnika.*

**Ad.6). Godišnji plan razvoja sustava civilne zaštite na području Općine Starigrad za 2024. godinu**

Uvodno izlaganje podnio je načelnik, točka dnevnog reda daje se na raspravu i glasovanje.

Općinsko vijeće Općine Starigrad, većinom glasova bez rasprave – 6 glasova Za i 1 Suzdržan – Višeslav Jure Dokoza, donijelo je

**Zaključak**

o prihvaćanju Godišnjeg plana razvoja sustava civilne zaštite na području Općine Starigrad za 2024. godinu.

*Zaključak čini sastavni dio Zapisnika.*

**Ad.7). Smjernice za organizaciju i razvoj sustava civilne zaštite na području Općine Starigrad za razdoblje od 2024. do 2027. godine**

Uvodno izlaganje podnio je načelnik: točka dnevnog reda daje se na raspravu i glasovanje.

Općinsko vijeće Općine Starigrad, većinom glasova bez rasprave – 6 glasova Za i 1 Suzdržan – Višeslav Jure Dokoza, donijelo je

**Smjernice**

za organizaciju i razvoj sustava civilne zaštite na području Općine Starigrad za razdoblje od 2024. godine do 2027. godine.

*Smjernice čine sastavni dio Zapisnika.*

**Ad.8). Plan djelovanja u području prirodnih nepogoda Općine Starigrad za 2024. godinu**

Uvodno izlaganje podnio je načelnik: točka dnevnog reda dana je na raspravu i glasovanje.

Općinsko vijeće Općine Starigrad, većinom glasova – 6 glasova Za i 1 Suzdržan – Višeslav Jure Dokoza, donijelo je

**Odluku**

o donošenju Plana djelovanja u području prirodnih nepogoda Općine Starigrad za 2024. godinu.

*Odluka čini sastavni dio Zapisnika.*

**Ad.9). Odluka o lokaciji za izgradnju vatrogasnog doma**

Uvodno izlaganje podnio je načelnik: na prošloj sjednici donesena je Odluka o prodaji čestice zemlje 2190/2 k.o. Seline, na kojoj je bio predviđen vatrogasni dom. Za novu lokaciju vatrogasnog doma predlaže se čest. zemlje 4786/1 k.o. Starigrad, jazine, nasuprot zelene tržnice.

Općinsko vijeće Općine Starigrad, većinom glasova – 4 glasova Za, 3 Protiv (Maja Milovac, Višeslav Jure Dokoza i Jole Petričević), donijelo je

**Odluku**

o lokaciji za izgradnju vatrogasnog doma

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza, Maja Milovac i Jole Petričević.*

**Ad.10).Odluka o zahtjevima RH za mirnim rješenjem spora**

Uvodno izlaganje podnio je načelnik: zaprimljena su 4 nova zahtjeva Županijskog državnog odvjetništva za mirno rješavanje spora, koji se odnose na katastarske općine Starigrad, Seline i Tribanj. U zahtjevima se predlaže rješavanje spora na većem broju čestica. Ako se prihvati zahtjev na nekim česticama općina i RH bi bili suvlasnci. Također, na nekim od čestica se nalaze nerazvrstane ceste, a neke od čestica su cijele ili dijelom u građevinskoj zoni, a što su bile i stupanjem na snagu Zakona o šumama 1990. godine. Isto tako na nekim česticama je upisan suposjed Općine Starigrad i fizičkih osoba. Predlaže se da se državnom odvjetništvu uputi odgovor na načina da se zahtjevi isprave, odnosno da se točno definiraju one čestice koje su nesporno vlasništvo Republike Hrvatske, te da se onda o tome odlučuje. Prijedlog dan na raspravu i glasovanje. Predsjednik upozorava vijećnika Višeslava Juru Dokoza i oduzima mu riječ. U vijećnici je prisutno 6 vijećnika.

Općinsko vijeće Općine Starigrad, većinom glasova – 5 glasova Za, 1 Suzdržan (Maja Milovac) donijelo je

**Zaključak**

o ispravci zahtjeva Županijskog državnog odvjetništava za mirno rješavanje spora.

*Zaključak čini sastavni dio Zapisnika.*

*U raspravi su sudjelovali: Višeslav Jure Dokoza, Jole Petričević, Maja Milovac*

**Ad.11). Zamolbe**

**Šime Bušljeta:** utvrđivanje vlasništva na parceli 409/353 k.o. Starigrad (Veliko Rujno), nastala od matične čestice 409/1 k.o. Starigrad-žalba na prvostupanjsku presudu. Pokrenut je postupak za utvrđivanje vlasništva, te je donesena presuda u korist Šime Bušljeta. Općina je uložila žalbu na presudu iz razloga što smo tvrdili da općina nije vlasnik navedene čestice već RH, odnosno isticala je prigovor promašene pasivne legitimacije. S obzirom da je Šime Bušljeta izjavio da neće tražiti parnične troškove te da Općina ne spori stvarno vlasništvo Šime Bušljete, predlaže se da općina povuče žalbu na prvostupanjsku presudu.

Općinsko vijeće Općine Starigrad, jednoglasno je – 6 glasova Za, donijelo

**Odluku**

o povlačenju žalbe na prvostupanjsku presudu Općinskog suda u Zadru (50 P-1949/2022-2).

Sjednica je završila sa radom 11.01 sati.

Prijepis zapisnika sačinila Predsjednik Općinskog vijeća

Marija Jukić Marko Marasović